Logo

Description automatically generated

ХАМТРАН АЖИЛЛАХ ГЭРЭЭ

*/Монгол улсад ашиглаж байсан хуучин автомашин/*

2024 оны ...–р сарын ...-ны өдөр Дугаар: Улаанбаатар хот

Монгол Улсын Иргэний хуулийн 243-261, 476-482 дугаар зүйл, Талуудын хүсэлтийг тус тус үндэслэн,

Нэг талаас Чингэлтэй дүүрэг, 1 дүгээр хороо, Жуулчны гудамж, Бизнес 34 центр А корпус 01 тоот хаягт орших **9007001010** тоот улсын бүртгэлийн дугаартай 5961548 тоот регистрийн дугаартай “Сэндли ББСБ” ХК /цаашид “ББСБ” гэх/, түүнийг төлөөлж Салбарын захирал ..............,

Нөгөө талаас … тоот хаягт орших, … тоот улсын бүртгэлийн гэрчилгээтэй, … тоот регистрийн дугаартай …овогтой … /цаашид “Худалдагч” гэх/, /хамтад нь “Талууд” гэх/, нар дор дурдсан нөхцөлөөр харилцан тохиролцож, энэ гэрээ /цаашид “Гэрээ” гэх/-г байгуулав.

Нэг. Нийтлэг үндэслэл

* 1. Энэхүү Гэрээний зорилго нь Зээлдэгч ББСБ-аас авсан зээлийн хөрөнгөөр Худалдагч автомашин худалдан авах харилцаанд ББСБ, Худалдагчийн хооронд үүсэх эрх, үүрэг, хариуцлагыг тодорхойлох зэрэг тэдгээртэй холбогдон Талуудын хооронд үүсэх харилцааг зохицуулахад оршино.
  2. Гэрээний үйлчлэх хүрээ: ББСБ ба Зээлдэгчийн хооронд зээлийн харилцааг энэ гэрээний хавсралт 1 зээлийн гэрээгээр зохицуулна.
  3. Гэрээнд хэрэглэгдэх дараах нэр томьёог дор дурдсан утгаар ойлгоно.
     1. “Зээлдэгч” гэж Худалдагчийн худалдаж буй автомашиныг урьдчилан сонгож, зээлээр худалдан авах хүсэлт гаргаж, ББСБ-тэй Зээлийн гэрээ байгуулсан иргэнийг;
     2. “Авто машин” гэж Биет байдлын доголдолгүй, эрхийн зөрчилгүй, ашиглалтын явцад үндсэн шинж чанараа алддаггүй, биет эд хөрөнгийг;
     3. “Худалдах, худалдан авах гэрээ” гэж Зээлдэгчийн бие даасан сонголт, захиалгаар тодорхойлогдсон Худалдагчаас худалдан авах автомашины хувьд Зээлдэгч, худалдагчийн хооронд байгуулж буй, авто машины үнэ, төлбөрийн нөхцөл, чанар, өнгө, марк, техникийн үзүүлэлт, баталгаат хугацаа, хөнгөлөлт, урамшуулал болон талуудын эрх, үүрэг, бусад шаардлагатай нөхцөлийг тодорхойлсон гэрээг;
     4. “Авто машины үнэ” гэж Худалдагчаас авто машиныг худалдах үндсэн үнийг;
     5. “Авто машины чанар” гэж Худалдагчийн нийлүүлж буй авто машин нь биет байдлын доголдолгүй, эрхийн зөрчилгүй, зориулалтаар нь ашиглах боломжтой байх бөгөөд авто машины чанарын нэмэлт шаардлага нь Худалдах, худалдан авах гэрээгээр тодорхойлогдсон байхыг;
     6. “Биет байдлын доголдолгүй” гэж Худалдах, худалдан авах гэрээнд заасан зориулалтаар ашиглах боломжтой байх;
     7. “Эрхийн доголдолгүй” гэж авто машины хувьд аливаа гуравдагч этгээд өөрийн эдлэх эрхийн талаар Худалдагчид гомдлын шаардлага гаргахааргүй байх;
     8. “Үйлчилгээний шимтгэл” гэж ББСБ-аар үзүүлж буй үйлчилгээний зардалд зарцуулагдах ББСБ-ын тогтоосон шимтгэлийг;

Хоёр. Гэрээний нөхцөл

* 1. Гэрээ нь 2024 оны ..-р сарын ..-ний өдрөөс эхлэн авто машины үнийг худалдагч талд бүрэн шилжүүлж дуусах өдөр хүртэл байна.
  2. Чанар: Энэ Гэрээнд тусгайлан заагаагүй бол Худалдах, худалдан авах гэрээгээр зохицуулна.
  3. Худалдагч нь авто машиныг зах зээлд буюу гуравдагч этгээдэд санал болгож буй үнээр Зээлдэгчид нийлүүлнэ.
  4. Авто машины үнэ: Зээлдэгчээс зөвшөөрсөн, Худалдагчийн авто машиныг худалдах үнэ байх бөгөөд авто машины үнийг Худалдах, худалдан авах гэрээгээр тогтооно. Худалдагч нь авто машиныг өөрийн тогтоосон үнээр Зээлдэгчид нийлүүлэх бөгөөд авто машинтай холбоотой аливаа татвар, хураамж, торгууль, бусад зардал багтахгүй болно.
  5. Төлбөрийн нөхцөл: ББСБ нь Зээлдэгчид зээл олгохыг зөвшөөрсөн бол Худалдах, худалдан авах гэрээ байгуулагдсаны дараа гэрээний үнийн дүнг үндэслэн Худалдагчийн дансанд олгосон зээлийн дүнг шилжүүлнэ.
     1. Үйлчилгээний шимтгэл: ББСБ нь Худалдах, худалдан авах гэрээний үнийн дүнгээс 1% шимтгэлийг суутган үлдсэн дүнг ....... банкны ............тоот Худалдагчийн дансанд шилжүүлнэ.

Гурав. Авто машиныг хүлээлгэн өгөх нөхцөл

* 1. Худалдагч зээлийн хүсэлтийг хүлээн авч, Зээлдэгчид зээл олгохыг зөвшөөрсөн бол холбогдох гэрээг байгуулсныг үндэслэн ББСБ-аас Худалдагчийн дансанд авто машины үнийг шилжүүлж, мөнгө шилжүүлсэн баримтыг электрон хэлбэрээр илгээнэ.
  2. Худалдагч нь ББСБ-ын төлбөр шилжүүлсэн баримтыг хүлээн авснаар авто машиныг Зээлдэгчид олгоно.
  3. ББСБ авто машин борлуулсны шимтгэлийг 2.5.1-д заасан хувиар тухай бүр Худалдагчид шилжүүлж буй дүнгээс шууд суутган авна.

Дөрөв. Талуудын эрх үүрэг

* 1. Худалдагч нь дараах үүргийг хүлээнэ.
     1. Зээлдэгч ашиглах боломжтой, ашиглалтын шаардлага хангасан, биет байдлын болон эрхийн доголдолгүй, Зээлдэгчийн хүсэлт, чанарын шаардлагыг хангасан авто машиныг гэрээнд заасан нөхцөлийн дагуу зээлдэгчид нийлүүлэх;
     2. Худалдагч нь ББСБ-аас авто машины төлбөр хийсэн баримтыг үндэслэн, авто машин хүлээн авах эрх бүхий этгээдэд авто машиныг олгох;
     3. Энэхүү гэрээний 2.1.5-д заасан шимтгэлийн дүнг автомашины үнэ дээр нэмж тооцохгүй байх;
     4. Зээлийн үйл ажиллагаатай холбоотой ББСБ, Зээлдэгч, Худалдагчийн хооронд үүссэн харилцаа, үйл ажиллагаа, түүнд холбогдох аливаа мэдээлэл, баримтыг гуравдагч этгээдэд дамжуулахгүй, бие биеийнхээ эсрэг ашиглахгүй байж, нууцлалыг хадгалах;
     5. Зээлдэгчийн сонгосон авто машиныг ББСБ-аас зээл олгох эсэх талаар шийдвэр гарах хүртэл хугацаанд хадгалж, гуравдагч этгээдэд худалдахгүй байх;
     6. Гэрээгээр хүлээсэн үүргээ биелүүлэх.
  2. Худалдагч нь дараах эрхийг эдэлнэ.
     1. Зээлдэгчид нийлүүлсэн авто машины үнийг Гэрээгээр тохиролцсон хугацаанд шилжүүлэн авах;
     2. Худалдагч Зээлдэгчийн буруутай үйлдлээс үүссэн аливаа гэмтэл, доголдлыг хариуцахгүй,
     3. Авто машиныг зориулалтаар нь, хэвийн ашиглалтыг муутгахгүйгээр, өгсөн зааварчилгааны дагуу ашиглахыг Зээлдэгчээс шаардах;
     4. ББСБ болон Зээлдэгчийн хооронд байгуулсан Зээлийн гэрээнээс үүсэх хариуцлагыг хүлээхгүй;
     5. Гэрээгээр хүлээсэн бусад үүргээ биелүүлэхийг ББСБ-аас шаардах.
  3. ББСБ дараах үүргийг хүлээнэ.
     1. ББСБ нь Худалдагч, ажилтнуудад Зээлийн гэрээний нөхцөл, Зээлдэгчид тавих шаардлагын талаар танилцуулж, шаардлагатай мэдээллээр хангах;
     2. Авто машины үнийг Гэрээний 3 дугаар зүйлд заасан нөхцөлийн дагуу Худалдагчийн дансанд тухай бүр шилжүүлэх;
     3. ББСБ нь Худалдагчид авто машины үнийг шилжүүлэхдээ тухайн авто машины үнийн дүнгээр Худалдагчийн дансанд хийж, 2.5.1-д заасан шимтгэлийг автоматаар суутган авна.
     4. Гэрээгээр хүлээсэн үүргээ биелүүлэх.
  4. ББСБ дараах эрхийг эдэлнэ.
     1. Гэрээнд заасан нөхцөлийн дагуу авто машиныг Зээлдэгчид шилжүүлэхийг шаардах ба үүнээс гарах гомдол саналыг ББСБ хариуцахгүй;
     2. Гэрээгээр хүлээсэн үүргээ биелүүлэхийг Худалдагчаас шаардах.

Тав. Зардал хуваарилах

* 1. Гэрээг байгуулахтай холбогдон гарах зардлыг Талууд тус тусдаа хариуцна.
  2. Авто машины өмчлөх эрхийг шилжүүлэхтэй холбогдон гарах зардлыг Зээлдэгч хариуцна.

Зургаа. Гуравдагч этгээдэд шаардах эрх үүсэх буюу Зээлдэгчийн эрх

* 1. Гэрээний дагуу Зээлдэгч нь Худалдагчаас дараах зүйлсийг бие даан шаардах эрхтэй.
     1. Ашиглах боломжтой, ашиглалтын шаардлага хангасан, биет байдлын болон эрхийн доголдолгүй авто машин шилжүүлэхийг шаардах;

Долоо. Хариуцлага

* 1. Талуудын Гэрээгээр хүлээсэн үүргээ зөрчсөнөөс нөгөө талдаа учирсан хохирлыг гэм буруутай тал бүрэн хариуцна.
  2. Зээлдэгчээс шалтгаалсан хариуцлагыг Зээлийн гэрээгээр зохицуулна.
  3. Авто машиныг хүлээн авах эрх үүсээгүй иргэн, хуулийн этгээдэд Худалдагчаас олгосон авто машины төлбөр, бусад үр дагаврыг ББСБ хариуцахгүй.
  4. Худалдагч нь үйлдвэрийн гэмтэл болон бусад гадны нөлөөгөөр эвдэрч гэмтсэн буюу ашиглах боломжгүй эсвэл эрхийн зөрчилтэй авто машиныг нийлүүлснээс Зээлдэгчид учирсан хохирлыг бүрэн хариуцна.
  5. Зээлдэгч нь зээлийн гэрээний хугацаанд үүргээ биелүүлээгүй тохиолдолд Худалдагч нь ББСБ-тай харилцан тохиролцсоны дагуу зээлийн барьцаа болох авто машиныг худалдан авч ББСБ-д үүссэн зээлийн эрсдэлийг бууруулж болно.

Найм. Бусад

* 1. Гэрээ нь Талуудын эрх бүхий төлөөлөгчид гарын үсэг зурж тэмдэг дарснаар хүчин төгөлдөр болж, Гэрээний нөхцөл бүрэн биелэгдсэнээр дуусгавар болно.
  2. Авто машиныг Зээлээр худалдах, худалдан авах гэрээ нь энэ гэрээний салшгүй нэг хэсэг бөгөөд уг гэрээний заалтыг зөрчвөл энэхүү Гэрээг зөрчсөнтэй адилтган үзнэ.
  3. Зээлээр худалдах, худалдан авах гэрээ байгуулсан Зээлдэгч нь Гэрээнд заасан Зээлдэгчид холбогдолтой эрхийг эдэлж, үүргийг хүлээнэ.
  4. Энэхүү Гэрээ болон Зээлээр худалдах, худалдан авах гэрээний хооронд зөрчилдөөн үүсвэл энэ Гэрээний заалтыг баримтална.
  5. Энэхүү Гэрээтэй холбоотой аливаа маргааныг Талууд хамтран хэлэлцэж, зөвшилцлийн замаар шийдвэрлэхийг эрмэлзэх ба зөвшилцөлд эс хүрвэл Монгол Улсын шүүхээр шийдвэрлүүлнэ.

ГЭРЭЭ БАЙГУУЛСАН:

СЭНДЛИ ББСБ-ЫГ ТӨЛӨӨЛЖ:ХУДАЛДАГЧ:

САЛБАРЫН ЗАХИРАЛ: ............................ОВОГТОЙ............................

................................................................... ...........................................................................